Α΄ κατηγορία ποδοσφαίρου ανδρών Κύπρου 2004-05

Η Α΄ κατηγορία ποδοσφαίρου ανδρών Κύπρου 2004-05 ήταν η 66η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 12η φορά στην ιστορία της.

Σύστημα διεξαγωγής 
Στο πρωτάθλημα της Α΄ κατηγορίας 2004-05 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 2005-06.

Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 2005-06. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 2005-2006.

Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 2005. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ).

Σύστημα βαθμολόγησης 
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο 
Σε σχέση με το πρωτάθλημα Α΄ κατηγορίας 2003-04, στο πρωτάθλημα της περιόδου 2004-05 συμμετείχαν οι τρεις πρώτες ομάδες του πρωταθλήματος Β΄ κατηγορίας 2003-04 Νέα Σαλαμίνα, Άρης Λεμεσού και Αλκή Λάρνακας. Στο πρωτάθλημα δεν συμμετείχαν η Αναγέννηση Δερύνειας, η Δόξα Κατωκοπιάς και ο Ονήσιλος Σωτήρας που είχαν υποβιβαστεί στο πρωτάθλημα Β΄ κατηγορίας 2004-05.

Ομάδες, στάδια και τοποθεσίες 
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

Σημειώσεις:
1Λόγω ακαταλληλότητας της δικής της έδρας (Στάδιο Αμμόχωστος) για διεξαγωγή αγώνων Α΄ κατηγορίας, η Νέα Σαλαμίνα χρησιμοποίησε ως έδρα το Στάδιο Αντώνης Παπαδόπουλος.

Βαθμολογία 
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

1 Ανόρθωση και Απόλλωνας έχουν ένα μηδενισμό στο μεταξύ τους παιχνίδι. Ενώ το αποτέλεσμα ήταν 2-0 υπέρ της Ανόρθωσης, οπαδοί των δύο ομάδων προκάλεσαν επεισόδια, το παιχνίδι διακόπηκε και τιμωρήθηκαν και οι δύο ομάδες με μηδενισμό. Το παιχνίδι αθροίζεται στη στήλη «Αγώνες» αλλά όχι στη στήλη «Ήττες».
2 Για εκπροσώπηση της Κύπρου στο Ιντερτότο 2005 οι ομάδες δικαιούνταν να δηλώσουν το ενδιαφέρον τους κατά τη διάρκεια του πρωταθλήματος. Δήλωσαν συμμετοχή μόνο οι Ολυμπιακός Λευκωσίας και Εθνικός Άχνας. Τη μία θέση που εδικαιούτο η Κύπρος κατέλαβε η ομάδα, εξ αυτών που δήλωναν συμμετοχή, η οποία τερμάτισε ψηλότερα στην τελική βαθμολογία.

Αποτελέσματα 
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

1 Ανόρθωση και Απόλλωνας έχουν ένα μηδενισμό στο μεταξύ τους παιχνίδι. Ενώ το αποτέλεσμα ήταν 2-0 υπέρ της Ανόρθωσης, οπαδοί των δύο ομάδων προκάλεσαν επεισόδια, το παιχνίδι διακόπηκε και τιμωρήθηκαν και οι δύο ομάδες με μηδενισμό.

Παραπομπές

Πηγές

Βιβλιογραφία

Δείτε επίσης 

 Α΄ κατηγορία ποδοσφαίρου ανδρών Κύπρου
 Κύπελλο Κύπρου ποδοσφαίρου ανδρών 2004-05
 Πρώτοι σκόρερ Α΄ κατηγορίας ποδοσφαίρου ανδρών Κύπρου
 Πορεία των κυπριακών ομάδων στα ευρωπαϊκά κύπελλα ποδοσφαίρου

Α΄ κατηγορία ποδοσφαίρου ανδρών Κύπρου
Εγχώρια ποδοσφαιρικά πρωταθλήματα 2004-2005